Skalisko (vrch)

Skalisko () nazývaný aj ako Volovec, je druhý najvyšší vrch Volovských vrchov. Nachádza sa v západnej časti pohoria v gelnickom a rožňavskom okrese medzi mestom Rožňava a obcou Betliar.

V starých mapách bol vrch označovaný ako Baracká či Baračka.
Počas 2. svetovej vojny patril Skalisko do územia, ktoré bolo súčasťou Maďarska a bol najvyšším vrchom v Maďarsku.

Celý chrbát Skaliska sa nachádza v pásme kosodreviny.

Výhľad 
Výhľad zo Skaliska patrí medzi najkrajšie a najhodnotnejšie na Slovensku. 10 metrové skalné bralo na vrchole poskytuje kruhový výhľad na hornatú časť východného Slovenska. Na západe vidieť Stolické vrchy s najvyšším vrchom Stolica (), na juhu planiny Slovenského krasu, na východe pokračovanie hrebeňa s Kojšovskou hoľou () v pozadí a nemožno zabudnúť na Spišský hrad v Hornádskej kotline.

Za dobrých podmienok na severozápade vidieť Vysoké Tatry, na západe Nízke Tatry s vrchom Kráľova hoľa (), na juhu maďarské pohoria Bükk a Mátra, s najvyšším vrchom Maďarska Kékes () a na východe vrch Polonina Runa () () na Ukrajine.

Skaliskom vedie medzinárodná diaľková turistická trasa E8 vyznačená  červenou turistickou značkou.

Horská chata Volovec 
Neďaleko Skaliska asi 15 minút pešej chôdze po  zelenej turistickej značke smerom na obec Čučma v nadmorskej výške  stojí horská chata Volovec s možnosťou ubytovania a stravovania pre turistov. Horská chata Volovec je najvyššie postavenou turistickou chatou v Košickom kraji. Pri chate vyviera prameň – studnička.

Prístup

Značkované trasy 
 po  značke z mesta Rožňava, alebo po tej istej  značke z obce Čučma popri chate Volovec (), trvanie: ↑ 3:15 h, ↓ 2:45 h, prevýšenie: 
 po  značke z mesta Rožňava k rázcestiu Grexa, odtiaľ po  značke cez Gujapalag k chate Volovec (), odtiaľ po  značke na vrchol, trvanie: ↑ 4:10 h, ↓ 3:40 h, prevýšenie: 
 po  značke z obce Henclová cez sedlo Volovec (), trvanie: ↑ 2:00 h, ↓ 1:35 h, prevýšenie: 
 po  značke z obce Betliar cez sedlo Volovec (), trvanie: ↑ 3:50 h, ↓ 3:20 h, prevýšenie:

Pravidelné podujatia 
Novoročný výstup na Volovec
 Usporiadateľ: turistický klub KST Volovec Rožňava, mesto Rožňava, obec Čučma
 Termín konania: prvá sobota v novom roku
 Trasa: Čučma, závod – Nad Solnou – Malá skala – Skalisko – chata Volovec – Čučma, kultúrny dom
 Druh podujatia: pešia turistika

 Turistický klub KST Volovec Rožňava, mesto Rožňava a obec Čučma organizuje každoročne, od roku 1978, v prvú sobotu v novom roku, tradičný jednodňový peší zimný výstup na vrch Skalisko/Volovec, pod názvom Novoročný výstup na Volovec.

Gemerská stopa
 Usporiadateľ: obec Pača, turistický oddiel Pača
 Termín konania: začiatok marca
 Trasa: Gujapalag – Skalisko – Pača
 Druh podujatia: lyžiarsky prechod

 Obec Pača a turistický oddiel Pača organizuje každoročne, od roku 1978, začiatkom marca, tradičný lyžiarsky prechod Volovskými vrchmi, pod názvom Gemerská stopa, pri ktorom sa vystúpi na vrch Skalisko/Volovec.

Obecný výstup na Volovec
 Usporiadateľ: obec Betliar
 Termín konania: koniec mája
 Trasa: Betliar – Skalisko
 Druh podujatia: pešia turistika

 Obec Betliar organizuje každoročne, od roku 1993, koncom mája, tradičný jednodňový peší výstup na vrch Skalisko/Volovec, pod názvom Obecný výstup na Volovec, ako spomienku na tragickú smrť Daniela Fabíniho († 28. 5. 1992).

Galéria 
Kliknite na obrázok pre jeho zväčšenie.

Referencie

Literatúra

Knihy 
 Šport, Bratislava, Ďurček Jozef a kolektív, Turistický sprievodca ČSSR – Zväzok 30, Slovenské rudohorie – Volovské vrchy, 1. vydanie, 1988, 077-014-88 SRV 11-6

Mapy 
 VKÚ, akciová spoločnosť, Harmanec, č. 125, Turistická mapa 125 Volovské vrchy – Krompachy 1 : 50 000, 4. vydanie, 2007, ISBN 978-80-8042-517-3
 SHOCart, spol. s r. o., Zádveřice, Turistický atlas Slovensko 1 : 50 000, 10/2016, ISBN 978-80-7224-504-8

Pozri aj 
 Volovské vrchy
 Zoznam vrcholov vo Volovských vrchoch

Iné projekty

Externé odkazy 
 Poloha na turistickej mape
 Poloha na turistickej/cykloturistickej mape
 360° virtuálny panoramatický výhľad z vrcholu Skaliska na okolité vrchy na PeakFinder.org 

Vrchy vo Volovských vrchoch
Tisícovky na Slovensku
Vrchy v okrese Gelnica
Vrchy v okrese Rožňava